Pentagon AQSh maxsus kuchlari IShIDning kimyoviy qurol ishlab chiqarish bo‘yicha bosh muhandisini qo‘lga olganlarini tasdiqladi, deb xabar bermoqda Reuters axborot agentligi. Pentagon bayonotida Sulaymon Dovud al-Afariy, shuningdek Abu Dovud ismi bilan ham ma’lum bo‘lgan kimsa qo‘lga olingani aytilgan. Ayni vaqtda u Iroq hukumati nazoratida qolmoqda. Pentagonning ta’kidlashicha, Abu Dovud IShIDning kimyoviy qurollar obektlari va turli kimyoviy ishlab chiqarishlari hamda bu tuzilmada ishlovchi va unga aloqasi bor odamlar haqida batafsil ma’lumot bergan.